Työministeriö
Sosiaali- ja terveysministeriö
Ulkoasiainministeriö

YHDENVERTAISUUSLAINSÄÄDÄNNÖN UUDISTAMINEN; MUISTIO TOIMIKUNNAN ASETTAMISESTA JA TOIMIKUNNAN JÄSENTEN NIMEÄMINEN

Oikeusministeriössä on valmisteltu toimikunnan asettamista laatimaan ehdotusta yhdenvertaisuuslainsäädännön uudistamiseksi. Tätä tarkoitusta varten ministeriössä on laadittu oheinen toimikunnan asettamismuistio. Oikeusministeriö pyytää mahdollisia kommentteja toimikunnan toimeksiannosta. Lisäksi oikeusministeriö pyytää työministeriötä, sosiaali- ja terveysministeriötä sekä ulkoasiainministeriötä nimeämään edustajansa toimikuntaan. Oikeusministeriö on ollut alustavasti yhteydessä yhdenvertaisuuslainsäädännön uudistamista koskevasta hankkeesta lainsäädäntöneuvos Tarja Krögeriin (työministeriö), neuvottelevaan virkamieheen Riitta-Maija Jouttimäkeen (sosiaali- ja terveysministeriö) sekä yksikönpäällikkö Johanna Suurpäähän (ulkoasiainministeriö). Toivomuksena olisi se, että työministeriötä sekä sosiaali- ja terveysministeriötä edustavat virkamiehet voisivat toimia samalla myös toimikunnan sihteereinä näiden ministeriöiden toimialaan kuuluvissa kysymyksissä. 

Oikeusministeriön tarkoituksena on asettaa toimikunta vielä kuluvan vuoden aikana, jotta sen työ voisi käynnistyä tammikuussa 2007. Tämän vuoksi oikeusministeriö pyytää mahdollisia kommentteja ja edustajien nimeämistä 15.12.2006 mennessä.

Ylijohtaja		Pekka Nurmi

LIITE	Muistio toimikunnan asettamisesta uudistamaan yhdenvertai-	suuslainsäädäntöä, luonnos 28.11.2005 (5 s.)